Egy óra alatt három nőt próbált megerőszakolni Nyíregyházán egy férfi
4024.hu |	 2015-05-13 Hírek
A nyíregyházi Arany János utcán 2015. május 12-én délelőtt egy fiatal nőt a karjánál megragadva próbált autójába tuszkolni egy férfi, miközben szexuális tartalmú utalást tett. A Nyíregyházi Rendőrkapitányság Érkerti Rendőrőrsének munkatársai egy órán belül elfogták a feltételezett elkövetőt.
Ezután derült ki, hogy a férfi alig háromnegyed óra alatt két másik nőt is hasonló módon megtámadott ugyanazon a környéken. A 19-21 év közötti sértetteknek sikerült kiszabadítani magukat és elmenekülni, az ijedtségen kívül egyiküknek sem esett baja.
V. Róbert 31 éves kállósemjéni lakost személyi szabadság megsértése bűntett elkövetésének megalapozott gyanújával őrizetbe vették. A férfit egyelőre nem lehetett kihallgatni, a rendőrök a pszichiátrián őrzik. A rendőrség azt is vizsgálja, hogy a gyanúsított korábban is követhetett-e el hasonló bűncselekményt.
Via 444/Police.hu
A borítókép csak illusztráció.
Előző cikkBetegszállítás, mint csalási lehetőség
Következő cikk Hétvégén nyit a debreceni strandfürdő
Betegszállítás, mint csalási lehetőség
Végre kivágják a nyárfákat a Tóciban